पाएं अपने शहर की ताज़ा ख़बरें और फ्री ई-पेपरडाउनलोड करें
अमेरिका भेजने के नाम पर 20 लाख रुपए की धोखाधड़ी करने के आरोप में पुलिस ने एक एजेंट को गिरफ्तार किया है। मामला दो साल पहले का बताया जा रहा है। पुलिस ने आरोपी मलकीत सिंह निवासी बोधनी को एक दिन के पुलिस रिमांड पर लिया है। रेशम सिंह निवासी अरुणाय ने 25 मार्च को शिकायत में कहा था कि सुरजीत निवासी डेरा बाजीगर सेयाणा सैदां का उसके घर आना-जाना था।
मई 2019 में सुरजीत अपने साथ मलकीत सिंह को लेकर उसके घर पर आया था। मलकीत सिंह ने उसे बताया कि वह सरकार से मंजूरशुदा एजेंट है और विदेश भेजकर नौकरी लगवाने का काम करता है। उसने आश्वासन दिया था कि वह उसे अमेरिका भेजकर नौकरी लगवा देगा। कुछ दिन बाद मलकीत सिंह दोबारा उसके पास आया और बताया कि उसके पास अमेरिका की एक कंपनी का ऑफर है। इसमें वह उसको नौकरी पर लगवा देगा।
इस एवज में उसने उससे 25 लाख रुपए की मांग की। इसके बाद 10 लाख एडवांस, 10 लाख रुपए रास्ते में स्टे के दौरान व पांच लाख रुपए अमेरिका पहुंचने के बाद पर बात तय हो गई थी। शिकायतकर्ता अनुसार 12 जून 2019 को आरोपी 10 लाख रुपए एडवांस, पासपोर्ट व अन्य कागजात लेकर चला गया था।
आरोपी ने उसे दो दिन बाद फ्लाइट कराकर 10 लाख रुपए का इंतजाम करने की मांग की थी। 15 जून 2019 को आरोपी ने उसे दिल्ली से वीटो शहर भेज दिया था। यहां पहुंचने पर आरोपी ने बकाया पैसे की मांग की। जिस पर उसके पिता ने उसे चार लाख रुपए दिए थे। 16 अगस्त को आरोपी ने उसके पिता से छह लाख रुपए लेकर उसे जल्द ही अमेरिका भेजने का आश्वासन दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn